Gebrüder Moroder

Gebrüder Moroder, tlamei nce "I Nueves"   fova na firma de ferlëigheri de Gherdëina. 

La firma ie stata metuda su dai fredesc Franz (1847-1920) y Levigi (Alois) MoroderBiografia Alois Moroder. Njonta al liber "Die Moroder" 1980, pl. 98-103. (1844-1896) l ann 1868. Chisc fova i fions dl rich marcadënt Janmatie Moroder de Plandemureda a Urtijëi y marcadënt a Ancona; la sor de Janmatie Mariana (1807-1864) ova maridà l ferlëigher Johann Baptist Purger. I univa tlamei i nueves ajache i vedli fova i fredesc Moroder da Bruel de sëura. Nce a Ancona dajovl la firma "Fratelli Moroder" di fredesc Janmatie, Johann Andreas y Leopold mutons de Jan Andrea Moroder da Manguc y de Annamaria Peschlauzer.
miniatura|alt=Dessëni per na Pietà da fe a Offenburg.|Dessëni per na Pietà da ziplé a Offenburg.
Da jëuni ie Franz y Levigi stac suenz de viac te truepa zitëies d'Europa y cun 21 ani iesi stac mez an a London y mez an a Paris per mparé la doi rujenedes.

I primes ani univel scialdi marciadà de chiena. I dëssa n iëde avei vendù me te trëi enes 72000 popes da 4 zoll (10 cm.). Plu inant univel ncé marciadà de scultures y auteresch. 

L ann 1902 à Franz lascià geurì na berstot tla cësa de Lenert ulache l abitova cun si familia. Te chëla berstot laurova l mut Rudolf y si cunià Ludwig, uem dla sor de Rudolf Adele. 

Dl cumerz se nteressova plu che auter Franz y dla produzion l fra Levigi. 

Vendù univl te dut l mond, dala Ruscia, Nghiltiera al Portugal y al India. Franz ova cumprà la prima mascin da scrì de Gherdëina y rujenova y scrijova te cater rujenedes (tudësch, nglëisc, franzëus y talian). 

Do che l fra Levigi fova mort l ann 1896, à Franz cumprà la cësa Costa tla streda Sneton a Urtijëi y spustà dut l cumerz te chëla cësa.
 Offenburg 
L ann 1902 à Franz Moroder cumprà la gran berstot cun 40 lauranc de Friedrich Simmler a Offenburg tla GermaniaWerner Scheurer: Die Moroder-Altäre der St. Antonius-Kirche in Schuttertal. In: Geroldsecker Land. Band 51, 2009, S. 32 nach Auswertung des Morodernachlasses; nach Matthias Lehmann: Friedrich Simmler (1801–1872). Leben und Werk des Malers aus Geisenheim. Fichter, Frankfurt 2012, ISBN 978-3-9814023-5-3, S. 362 „vor 1905“.. L diretëur a Offenburg fova Eduard Moroder l mut de Franz fin l ann 1914 canche l ie mort. Ence l mut de Franz Johann ie stat giut a Offenburg ulache l à mparà l franzëus y l nglëiscFranz Moroder: L diare de
Johann Moroder Lenert l ann 1910 Calënder de Gherdëina 2021, pl. 186-197.
Pra chësta  berstot a Offenburg à laurà truepes scultëures de Gherdëina, danter chisc Rudolf l mut de Franz Moroder, Ludwig Moroder, Hermann Moroder, Michl Gaslitter y i fredesc Albino y Alfons Pitscheider.
Do la prima viera mundiela à l mut de Franz, Franzl Moroder da Costa, menà inant la firma, ma l à messù stlù la firma y vënder la cësa do che cliënc americans ne l'ova nia paià l ann 1934Komitee für die Drucklegung des Moroder-Stammbuches: Die Moroder, Ein altladinisches Geschlecht aus Gröden-Dolomiten vom 14. bis zum 20. Jahrhundert. Ursprung – Geschichte – Biographien – Anhang. Beitrag zur tirolischen Familienforschung. Urtijëi 1980, pl. 279. liber Moroder.

 Auteresc 
Tlo ie da liejer na lista de auteresc y opres de dlieja fates dala firma Gebrüder Moroder a Offenburg dal ann 1904 al 1916.

Lëtra de Franz Moroder a si mut Rudolf che laurova a Offenburg.

 Bedaies 
miniatura|alt=Bedaia d'or giateda a Paris l ann 1900.|Bedaia d'or giateda a Paris l ann 1900.
La firma Gebrüder Moroder à giatà truepa bedaies per i leures de si scultëures. A Paris pra la mostra universela dl 1900 ie unì premiëda cun l prim pest y bedaia d'or la Santa Elisabeta cun pëtler de Rudolf Moroder, che ie da udëi tla dlieja de San Durich a Urtijëi.

 Notes 

 Bibliografia 
  Nosc antenàc marcadënc che iè jic a stè ora de Gherdëina per via dl’endustria de nosta Val. Calënder de Gherdëina 1952, pl. 40-48.
 Edgar Moroder: Die Moroder. Ein altladinisches Geschlecht aus Gröden-Dolomiten. Vom 14. bis zum 20. Jahrhundert. Ursprung – Geschichte – Biographien – Anhang. Beitrag zur tirolischen Familienforschung. Eigenverlag St. Ulrich in Gröden 1980, pl. 210-213.
 Rita Stäblein, Robert Moroder: La vedla chiena de Gherdëina - Altes Grödner Holzspielzeug - Il giocattolo in legno della Val Gardena. Museum de Gherdëina, Urtijëi 1994, pl. 133-137 (catalogh).
 Werner Scheurer: Die Altäre der Offenburger Altarbauer Moroder. In: Medizinhistorische Mitteilungen. Zeitschrift für Wissenschaftsgeschichte und Fachprosaforschung. Band 36/37, 2017/2018 (2021), pl. 147–182.

 Cëla nce 
 Franz Joseph Simmler - berstot de Offenburg (tudësch).

Categoria:Urtijëi
Categoria:Persones de Gherdëina